Приложение №2
к рабочим программам
Муниципальное бюджетное общеобразовательное учреждение  средняя общеобразовательная школа №4 с.Верхнеяркеево муниципального района 
Илишевский район Республики Башкортостан


	
 


	




	        Утверждаю

Директор МБОУ СОШ       №4 с. Верхнеяркеево 
         _______Хакимова С.М.
       Приказ № 248                        
       от«31» августа 2022г.


 

Контрольно-измерительные материалы
 промежуточной аттестации и критерии оценивания
                                   



Уровень общего образования:   основное общее образование
Предмет:    башкирский язык                                                            
Класс: 6-9



Составитель: Галлямова Г.Р.
                       

   
                     


                                                                  с.Верхнеяркеево,2022


Контрольно-оценочные материалы
к рабочей программе по предмету «Башкирский язык (как государственный язык Республики Башкортостан)»
для обучающихся 6-9 классов


                  “Башҡорт теле” (Башҡортостан Республикаһының дәүләт теле булараҡ)
предметы буйынса контроль- баһалау материалдары.
Аңлатма һүҙ.
Контроль - баһалау материалдар уҡыусыларҙың “Башҡорт теле” (Башҡортостан Республикаһының дәүләт теле булараҡ) предметы буйынса белемдәрен тикшереү өсөн тәғәйенләнгән. Материалдар башланғыс кластарҙа Федераль дәүләт белем биреү стандарттары талаптары нигеҙендә төҙөлгән. Улар уҡыусыларҙың башҡорт дәүләт теленән белем кимәлен тикшереүгә, предмет буйынса алған белемдәре һөҙөмтәләре динамикаһын күҙәтергә һәм универсаль уҡыу эшмәкәрлегенең формалашыу кимәлен билдәләргә булышлыҡ итә.
“Башҡорт теле” (Башҡортостан Республикаһының дәүләт теле булараҡ) предметы буйынса уҡыусыларҙың белем кимәлен баһалау өсөн контроль диктанттар сирек аҙағында һәм уҡыу йылын йомғаҡлағанда теманы үҙләштереү кимәлен тикшереү маҡсатында үткәрелә. Контроль диктант яҙғанда, орфограммаларҙың һәм һүҙҙәрҙең яҙылышы, тыныш билдәләренең ҡуйылышы буйынса аңлатма бирелмәй.
Уҡытыусы башта тексты уҡып сыға. Өйрәнелмәгән орфограммалы һүҙҙәр алдан уҡ таҡтала яҙылған булырға тейеш. Уҡытыусы синыфтың әҙерлегенә ҡарап, әйтеп яҙҙырыу темпын үҙе билдәләй.
Тексты орфоэпия, әҙәби тел нормаларына ярашлы уҡыу талап ителә. Уҡытыусыға ярҙам итеү маҡсатында йыйынтыҡ авторҙары текстар аҙағында грамматик эш төрҙәре тәҡдим ителә.
Диктант яҙылып бөткәс, уҡыусыларға тексты уҡып һәм тикшереп сығыу рөхсәт ителә. Ләкин диктантты баштан уҡ уйлап, аңлап, иғтибарлы яҙырға өйрәтергә һәм һуңғы тикшертеү менән мауыҡмаҫҡа кәрәк. Уҡытыусы тексты икенсе тапҡыр тулы килеш уҡып сыҡҡас та, грамматик эш тәҡдим ителергә тейеш.
Диктанҡа билдә ҡуйғанда хаталарҙың характерына иғтибар ителә. Хаталарҙы иҫәпләгәндә тупаҫ булмағандары, йәғни грамоталыҡты билдәләү өсөн әһәмиәте юҡтары, айырым билдәләнә. Бындай хаталарҙың икәүһе берәүгә иҫәпләнә.
Түбәндәге хаталар тупаҫ булмағанға инә: 1)ҡағиҙәнең иҫкәртмәһенә ҡараған хаталар; 2)бәйләү юлы менән яһаған яңғыҙлыҡ атамаларҙа ҙур хәрефтең яҙылышында хаталар; 3) бер тыныш билдәһе урынына икенсеһен ҡуйыу; 4) үҙләштерелгән һүҙҙәрҙә ялғауҙар яҙылышында хаталар.
Диктант бер генә билдә менән баһалана. “5” – тупаҫ булмаған 1 орфографик, 2 пунктацион хата булған эшкә, “4”- 4 орфографик, 3 пунктацион, йә 1 орфографик, 6 пунктацион, йә орфографик хатаһыҙ, 7 пунктацион хатаһы булған диктантҡа ҡуйыла. Әгәр хаталар араһында бер типтағылар булһа, 5 орфографик хатаһы булған эшкә лә “4” ҡуйырға мөмкин. “3” – 6 орфографик, 6 пунктацион, йә 3 орфографик, 9 пунктацион, йә 12 пунктацион хаталы эшкә ҡуйыла. Әгәр эштә өс бер типтағы хата ебәрелһә, 8 орфографик, 8 пунктацион хаталы эшкә лә “3” ҡуйыла. “2”- 9 орфографик, 9 пунктацино йә 8 орфографик, 10 пунктацион хатаһы булған эшкә ҡуйыла.. Хата һаны 15 орфографик хатанан да артып китһә “1” билдәһе ғуйыу уҡытыусы ҡарамағында.
Әгәр контроль диктанттан һуң өҫтәлмә грамматик, орфоэпик, лексик эштәр тәҡдим ителһә, уларҙың һәр береһе айырым баһалана.Грамматик биремдәрҙе баһалағанда түбәндәгеләрҙе иҫәпкә алыу тәҙдим ителә: "5" билдәһе бөтә эште лә теүәл йә бер хата булғанда, "4" билдәһе эштең яртыһынан күберәге дөрөҫ эшләнгәндә, "3" билдәһе яртыһынан әҙерәге дөрөҫ эшләнгәндә, "2" билдәһе бер эш тә дөрөҫ эшләнмәгәндә ҡуйыла.
Башҡортостан Республикаһы Илеш районы муниципаль районының Үрге Йәркәй 4-се һанлы  урта дөйөм белем биреү мәктәбе муниципаль дөйөм белем биреү бюджет учреждениеһының приказы менән раҫланған, эш программаһына ярашлы 5-9 кластар өсөн төҙөлгән контроль-баһалау материалдары

“Башҡорт теле” (Башҡортостан Республикаһының дәүләт теле булараҡ) предметы буйынса контроль- баһалау материалдары.

Фукнциональ грамоталыҡты үҫтереү
(Развитие функциональной грамотности)


Контрольное списывание 

6 класс. 
Контроль күсереп яҙыу
Яҙ күренештәре.
Яҙ ҡояшы ерҙе нығыраҡ йылытты. Ҡар ирене, йырғанаҡтар аҡты, күләүектәр йыйылды. Көтмәгәндә сыбыҡтар өйөмө аҫтынан терпе сыҡты. Терпе еҫкәнде, аяҡтарына баҫты,тирә-яғына ҡаранды.
Бына терпе осло энәләрен япраҡтарҙан таҙартырға тотондо. Ҡыҫҡа аяҡтары менән арҡаһын таҙартыу уға ҡыйын булды. Ул уңайлыраҡ ултырып ҡорһағын яланы. Терпе шулай йыуынды һәм аҙыҡ эҙләргә йүгерҙе.(51 һүҙ)
Эш:
а)Аҫтына һыҙылған һүҙҙәргә һорауҙар ҡуйығыҙ.
б)Һуңғы һөйләмде тәржемә итегеҙ.



7 класс.
 Контроль күсереп яҙыу
Матурлыҡ.
Кешенең эске һәм тышҡы матурлығы була.Әммә уның нигеҙендә сәләмәтлек ята.Шуға ла йәштән үк гигиена талаптарын теүәл үтәргә кәрәк.
Һәр иртәне гимнастиканан башлау,һалҡын һыу менән йыуыныу,тәнде ҡаты таҫтамал менән ышҡыу көндәлек ҡағиҙәгә әйләнергә тейеш.Ундай кеше грипп ,ангина менән ауырымай,эшкә һәләтлеге арта,кәйефе лә була.
Битеңде генә түгел,муйынынды ла,ҡолаҡтаҙы ла һабынлап йыуырға оноторға ярамай.Мәктәптән ҡайтып,урамда уйнап кергәс,ҡулдарҙы һабынлап йыйырға кәрәк.Был кешенең тәрбиәлелеген күрһәтә.
Тештәр тураһында айырым әйтергә мөмкин. Тештәрҙе иртәле-кисле һәм ашағандан һуң паста йәки порошок менән ентекләп таҙартырға кәрәк.
Тештәргә ҡыҫылып ҡалған аҙыҡ микробтар өсөн бик уңайлы,һәм улар бик тиҙ үрсеп китәләр.
а)Текста әйтелгән тән өлөштөрен күсереп яҙырға.



8 класс.
Контроль күсереп яҙыу 
Кем хаҡлы?
Ырҙында эш яйланды.Бойҙай ике көндә таҙартылып бөттө.Тик комбайндан иген аҡрын килә,хәйер,улар күберәк яҫмаға һалғанды көтөп ултыра.Өлгөрөп еткән бойҙай лафет менән яҫмаға һалына,ә көндәр,үкенескә ҡаршы,йонсоуға тартып тора. Кәбир комбайн менән туранан-тура урырға тәҡдим итте,ә рәйес:
-Ярамай,агроном,ярамай,-тип ҡырт киҫте.Әммә Кәбир үҙенекен иҫбатларға тырышты:
-Беренсенән,ваҡытты отабыҙ;икенсенән,күпме иген юғалтыуҙан һаҡлап ҡалына;өсөнсөнән,лафеттан бушаған тракторҙарҙы туңға һөрөргә төшөрөр инек...
-Дүртенсенән,-тип һанап китте рәйес Ғәбделхәкимов,-прогрессив ысулды һанға һуҡмаған өсөн,рәйескә шелтә бирәсәктәр.
Эш:
а) Яңғыҙлыҡ, уртаҡлыҡ исемдәрҙең аҫтына һыҙырға.

9 класс. 
Контроль күсереп яҙыу 
Көҙгө йәйғор.
Мин көҙгө урманда йөрөргә яратам.Уның иң гүзәл сағы сентябрь бөткәндә,октябрь баштарында булалыр.Үрмәксе ауҙары иренеп кенә йөҙгән зәңгәр күккә,йылы аяҙ көнгә,урмандың төрлө биҙәк хазинаһына һоҡланып туя алмайһың.
Тәрән тынлыҡ.Аяҡтарыңды ергә түшәлгән алтын япраҡтар иркәләй.Ә ағастар?Ниндәйҙер оло ҡарағай йәки имән ышығында үҙенең ҡыҙыллы-һарылы сыбар кейемендә йәш саған ҡупшыланып ултыра.Тағы сыбар биҙәкле япраҡтарға һарыҡҡан асыҡ ҡыҙыл емештәре менән ҡыштырлап миләш тора.Уҫаҡтың уҫағына тиклем:”Ҡарағыҙ,мин бына ниндәй!”-тигән һымаҡ,йәйғор буяуҙары менән күҙҙәрҙе ҡамаштыра.
Көҙгө урмандың гүзәллегенә күңелеңде рәхәтләндереп йөрөй бирәһең дә кескәй аҡланға килеп сығаһың,уның тәрән тынлығын тыңларға ултыраһың.Шунда татлы хыялдарға күмелеп киткәнеңде үҙең дә һиҙмәй ҡалаһың.
Эш:
а) Беренсе абзацтағы һөйләмдәрҙе тәржемә итергә.




Диктант ( ОГЭ)

6 класс
Ҡурай моңо.
  Ҡайҙандыр ҡурай моңо ишетелә. Моң йөрәктәргә үтеп инә. Ҡоштар ҙа, йәнлектәр ҙә, 
йылғалар ҙа тынған. Ағастар әкрен генә тирбәлеп ойоп ултыра. Урман сәскәләре лә ошо 
тәьҫиргә бирелгән. Улар хатта тын алыуҙан да туҡтаған кеүек. 
    Ә һеҙ, балалар, ҡурай моңон тыңлағанығыҙ бармы? 
 
 
7 класс
Ысын дуҫлыҡ
  Ҡоштар ҙа оҙон ҡышҡа ныҡлап әҙерләнә. Бүрекле беснәкте генә алайыҡ. 
Ҡуңыҙ, үрмәксе, бойҙай, еләк – бөтәһен дә йыя. Тик уның аҙык-түлек  туплау өсөн махсус 
һаҡлағысы юҡ. Ләкин ҡош аптырап ҡалмай. Һәр ағас һайын ярыҡ-  бына һиңә меңәрләгән 
“келәт”.Бүрекле беснәк тапҡан һәр нәмәһен шунда йәшерә бара. 
  Бүрекле беснәктәр бер-береһе менән  бик дуҫ.  Йыйған ризыҡтар

8 класс
Талҡаҫ күле.
Юлдаш менән Ҡыҙырас аяҡтарын күлдең йомшаҡ ҡомона батырып,оҙаҡ ултырҙылар.Талҡаҫ буйы һоҡланып бөткөһөҙ матур ине.Иртәнге һауала тауыш көслө яңғырай.Унда,Һаҡмар буйында,трактор геүләй.Һулда комбайн шаулай.Алыҫта йәштәрҙең йырлаған,көлгән тауыштары ишетелә.Оло юлдан иген,мәғдән тейәгән машиналар өҙлөкһөҙ үтә.Бейектә самолет күренә.Ул Өфөнән Баймаҡҡа почта килтерә.
Ә бында Талҡаҫ күле.Ул тып-тын ята.Күлдең уртаһында,күкһел томан эсендә,Уртаташ күренә.
а)Яңғыҙлыҡ исемдәрҙе күсереп яҙығыҙ,улар нимәләрҙең атамаһы икәнен күрһәтегеҙ.

9 класс
Бәхетле ҡартлыҡ.
Ҡунаҡтар оҙаҡ көттөрмәнеләр, иң элек ҡарсығы менән Ғариф ағай килде. Бригадир ҡунаҡҡа барғанда ғына һандыҡтан сығара торған төлкө тунын, ҡама бүркен аяғына яңы быймаһын,кейеп, билен яҫы билбау менән ҡымтып быуған. Ҡунаҡҡа барған саҡта ҡупшы кейенеү – уның яратҡан ғәҙәте.Берҙән, ул быға кеше алдында үҙеңде һынатмау, икенсенән, үҙҙәрен саҡырыусы хужаларҙы хөрмәтләү тип ҡарай. Шулай уҡ, уныңса, ҡунаҡҡа күстәнәсһеҙ барыу ҙа ҙур мөрәүәтһеҙлек һанала; уның был ҡылығын ҡарсығы Мәғфиә лә күптән үҙ итеп бөткән инде, ул да биш билле әҙрәс бишмәттән, эре суҡлы ҡалын шәлдән ине.
Улар иҫәнлек – һаулыҡ һораштылар. Шул арала уҡ Ҡадир, уларҙы ололап, сисендерә башланы. Ғариф ағай:
-Иртә килгән урын өсөн, һуңға ҡалған тамаҡ өсөн, - тип һөйләнә – һөйләнә, түр башына менеп тә ултырҙы.
-Бер ҙә ҡартая белмәйһең, Ғариф ағай, - тине Ҡадир , уның етеҙ хәрәкәтенә һоҡланып.
а) Аҫтына һыҙылған һүҙҙәргә һорауҙар ҡуйырға.












